Τα ιερατικά άμφια ως περιεχόμενο μάθησης στο πλαίσιο μουσειοπαιδαγωγικού προγράμματος στους μαθητές Πρωτοβάθμιας Εκπαίδευσης
Creators: name: Παπαδοπούλου, Μαρία Ερωτοκλή
Publisher: name: Aristotle University of Thessaloniki
Year: 2017
Subjects: Μουσειοπαιδαγωγική
Ιερατικά Άμφια
Εκπαιδευτικά Προγράμματα
Moyseiopaidagogic
Priestly vestments
Education Programs

description: Σκοπός της διατριβής ήταν η παρουσίαση ενός διδακτικού σεναρίου που θα εισάγει τους μαθητές πρωτοβάθμιας εκπαίδευσης στην ευρεία εκκλησιαστική παράδοση, λαμβάνοντας ως διδακτικό αντικείμενο τα άμφια που ενδύονται οι ιερωμένοι. Παρουσιάζεται ένα εκπαιδευτικό πρόγραμμα πλήρες και εφαρμοσμένο σε μουσειακό πλαίσιο, προκειμένου να καταγραφεί ένα πρωτότυπο διδακτικό σενάριο, που θα συνδέεται με την πλούσια εκκλησιαστική παράδοση του τόπου μας και με την καθημερινότητα που βιώνουν οι μαθητές. Από τον εκκλησιαστικό πλούτο επελέγη η διδασκαλία των ιερατικών αμφίων και η παρουσίαση του συγκεκριμένου μορφωτικού υλικού σε μαθητές δημοτικού με μεθόδους που η επιστήμη της Παιδαγωγικής και της Μουσειοπαιδαγωγικής προτείνει και στηρίζει. Η εργασία διαιρείται σε δύο μέρη. Το πρώτο μέρος είναι θεωρητικό και το δεύτερο αποτελεί την πρακτική εφαρμογή αυτού. Όσον αφορά στο θεωρητικό μέρος, απαντώνται δύο κεφάλαια που τιτλοφορούνται Τα άμφια των κληρικών και Μουσείο και Εκπαιδευτικά Προγράμματα. Στο πρώτο κεφάλαιο με τίτλο: Τα άμφια των κληρικών, γίνεται μια σύντομη παρουσίαση των ιερατικών αμφίων μέσα στο ιστορικό διηνεκές και τα σύμβολα που αυτά φέρουν. Το δεύτερο κεφάλαιο πληροφορεί τον αναγνώστη, με μία ιστορική αναδρομή, για το θεσμό του μουσείου και παρέχεται το θεωρητικό πλαίσιο για τη σύνταξη και την εφαρμογή ενός μουσειακού εκπαιδευτικού προγράμματος. Στο δεύτερο μέρος παρουσιάζεται η εφαρμογή του εκπαιδευτικού προγράμματος. Στο σημείο αυτό της εργασίας παρουσιάζονται αναλυτικά όλοι οι άξονες που αποτέλεσαν έρεισμα για τον σχεδιασμό της συγκεκριμένης εκπαιδευτικής δράσης, οι δραστηριότητες που εφαρμόστηκαν κατά τη διάρκεια αυτής και η αξιολόγηση του συγκεκριμένου εκπαιδευτικού προγράμματος
description: The aim of this thesis was the presentation of a teaching scenario, which will introduce the elementary school students to the broad church tradition, taking as a teaching object vestments that priests wear. A full curriculum is presented and is applied in a museum context, in order to record an original teaching scenario, linked with the rich ecclesiastical tradition of our country and the everyday experiences of the students. From the ecclesiastical wealth, were selected the teaching of priestly vestments and presentation of this particular educational material to students of elementary school with methods that science of Pedagogics and Museum Education proposes and supports. This thesis is divided into two parts. The first part is theoretical and the second constitutes the practical application of this. Regarding to the theoretical part, there are two chapters, entitled “The vestments of the clergy” and “Museum and Educational Programs”. In the first chapter entitled “The vestments of the clergy”, a brief presentation of priestly vestments in the historical perpetuity made, with all the symbols they carry. The second chapter informs the reader, with an historical retrospection, about the institution of the Museum and there is provided a theoretical framework for the development and implementation of a Museum Education Program. The second part presents the implementation of the educational program. At this point of my thesis, all the axes, that were the basis for the planning of this particular educational action are presented analytically, the activities that were applied at the duration of this thesis and the evaluation of the particular educational program